સરકારે છેલ્લા કેટલાક માસથી વેટના બદલે હવે જીએસટીનો વેરો શરૃ કર્યાે છે પરંતુ વેટની સરખામણીએ જીએસટીની કામગીરી અઘરી હોય હજુ ઘણા વેપારીઓને જીએસટીમાં ખાસ ખબર પડતી નથી ત્યાં સરકારના આદેશથી ભાવનગરના જીએસટી વિભાગે શંકાસ્પદ વ્યવહાર કરનાર વેપારીઓની પેઢીએ તપાસનો ધમધમાટ શરૃ કર્યાે છે. ભાવનગર શહેરની કેટલીક વેપારીઓ પેઢીઓમાં આજે ગુરૃવારે જીએસટી વિભાગના અધિકારી-કર્મચારીઓએ તપાસનો ધમધમાટ શરૃ કર્યાે હતો અને વેપારને લગતા ચોપડા, કોમ્પ્યુટર વગેરેનુ ચેકીંગ કર્યુ હતું. જીએસટી વિભાગની કામગીરીના કારણે વેપારીઓમાં ફફડાટ ફેલાયો હતો અને કેટલાક વેપારીઓએ ચેકીંગના ભયના પગલે દુકાન બંધ કરી દીધી હોવાનુ સુત્રો પાસેથી જાણવા મળેલRead More